Document ID: 32007D0024

ODLOČBA KOMISIJE
z dne 22. decembra 2006
o odobritvi načrtov ukrepov za nadzor aviarne influence in atipične kokošje kuge
(notificirano pod dokumentarno številko C(2006) 6806)
(Besedilo velja za EGP)
(2007/24/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu Bolgarije in Romunije in zlasti člena 4(3) Pogodbe,
ob upoštevanju Akta o pristopu Bolgarije in Romunije in zlasti člena 56 Akta,
ob upoštevanju Direktive Sveta 92/40/EGS z dne 19. maja 1992 o uvedbi ukrepov Skupnosti za nadzor aviarne influence (1) in zlasti drugega pododstavka člena 17(4) Direktive,
ob upoštevanju Direktive Sveta 92/66/EGS z dne 14. julija 1992 o uvedbi ukrepov Skupnosti za nadzor atipične kokošje kuge (2) in zlasti drugega pododstavka člena 21(4) Direktive,
ob upoštevanju naslednjega:
(1)
Direktivi 92/40/EGS in 92/66/EGS določata nadzorne ukrepe, ki se uporabijo v primeru izbruha aviarne influence in atipične kokošje kuge, ter nekatere preventivne ukrepe za izboljševanje osveščenosti o boleznih ter pripravljenosti pristojnih organov in kmetov na navedeni bolezni. Komisija mora v skladu s tema direktivama odobriti načrte ukrepov držav članic za nadzor aviarne influence in atipične kokošje kuge.
(2)
Odločba Komisije 2004/402/ES z dne 26. aprila 2004 o odobritvi načrtov ukrepov ob pojavu bolezni za obvladovanje aviarne influence in atipične kokošje kuge (3) odobri navedene načrte ukrepov za sedanje države članice. Priloga k navedeni odločbi navaja države članice, katerih načrti so bili odobreni.
(3)
Bolgarija in Romunija bosta k Skupnosti pristopili 1. januarja 2007. Zato sta Bolgarija in Romunija svoja načrta ukrepov za nadzor aviarne influence in atipične kokošje kuge predložili Komisiji v odobritev.
(4)
Navedeni načrti ukrepov, kakor sta jih na podlagi predlogov, oblikovanih v času njunega ocenjevanja, spremenili Bolgarija in Romunija, izpolnjujejo merila, določena v direktivah 92/40/EGS in 92/66/EGS, in kot redno posodabljani in učinkovito izvajani omogočajo doseganje želenih ciljev navedenih direktiv, zato jih je treba odobriti.
(5)
Zaradi jasnosti zakonodaje Skupnosti je treba Odločbo 2004/402/ES razveljaviti in nadomestiti s to odločbo.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Načrti ukrepov za nadzor aviarne influence in atipične kokošje kuge, ki jih je Komisiji 7. novembra 2006 predložila Bolgarija, se odobrijo.
Člen 2
Načrti ukrepov za nadzor aviarne influence in atipične kokošje kuge, ki jih je Komisiji 9. novembra 2006 predložila Romunija, se odobrijo.
Člen 3
Priloga navaja seznam držav članic, katerih načrti ukrepov za nadzor aviarne influence in atipične kokošje kuge so odobreni.
Člen 4
Odločba 2004/402/ES se razveljavi.
Člen 5
Ta odločba se uporablja le pod pogojem in z dnem začetka veljavnosti Pogodbe o pristopu Bolgarije in Romunije.
Člen 6
Ta odločba je naslovljena na države članice.
V Bruslju, 22. decembra 2006

Labels: 0
18
6